गुजरात चुनाव में कांग्रेस के सामने हैं ये 10 बड़ी चुनौतियां
भाजपा गुजरात में बीस सालों से सत्ता में बनी हुई है।
गुजरात में दिसंबर में होने वाले विधानसभा चुनाव को लेकर पक्ष और विपक्ष में जुबानी जंग जारी है। गुजरात भारत के प्रधानमंत्री नरेंद्र मोदी का गृह प्रदेश है। पीएम मोदी गुजरात से तीन बार मुख्यमंत्री रह चुके हैं।
गुजरात विधानसभा चुनाव पीएम मोदी के लिए नाक का सवाल बना हुआ है, क्योंकि उनके सामने पिछले बीस सालों में कांग्रेस पहली बार जुनून और आत्मविश्वास से भरी दिख रही है। लेकिन कांग्रेस के सामने विधानसभा चुनाव में कई चुनौतियां है।
कांग्रेस के सामने ये हैं चुनौतियां
- गुजरात राज्य के शहरी क्षेत्रों पर भाजपा की बहुत गहरी पकड़ है। क्योंकि भाजपा गुजरात में बीस सालों से सत्ता में बनी हुई है।
- राज्य में लंबे समय से सत्ता में होने पर भाजपा के समर्थक सरकार से नाराजगी के बावजूद भी भाजपा को अपना वोट देना पसंद करते हैं। क्योंकि राज्य में हुए विकास का लाभ उनके समर्थकों को मिला है।
- गुजरात में भाजपा सरकार और प्रशासन राज्य में हिंदुत्व की विचारधारा पर काम करते हैं।
- भाजपा सरकार ने हिंदुत्व को विकास से भी जोड़ा है, और यह गुजरात के मतदाताओं को भी पसंद है।
- गुजरात में भाजपा सरकार मतदाताओं को यह दिलासा दिलाने में कामयाब रही है, कि कांग्रेस एक हिंदू विरोधी और मुसलमानों के हित में काम करने वाली पार्टी है।
- पिछले बीस सालों में कांग्रेस पहली बार भाजपा को जुनून और आत्मविश्वास के साथ चुनौती देने की कोशिश कर रही है। लेकिन कांग्रेस ने सीएम के रुप में किसी के नाम का खुलासा नहीं किया है।
- राज्य में कांग्रेस ने विकास के लिए एक भी ठोस योजना का खुलासा नहीं किया है।
- पीएम मोदी को गुजरात की सियासत का धुरंधर माना जाता हैं। लेकिन क्या कांग्रेस पीएम मोदी के कद का आंकलन लगाने में सक्षम हो पाएगी?
- गुजरात का चुनाव पीएम मोदी के लिए नाक का सवाल बना हुआ है। क्योंकि 2019 में होने वाले संसदीय चुनाव के लिए यह भाजपा को गुजरात चुनाव जीतना बहुत जरूरी है। भाजपा इस चुनाव को जीतने के लिए अपने सभी संसाधनों और राजनीतिक दांवपेंच का इस्तेमाल करेगी।
- कांग्रेस को राज्य में विधानसभा चुनाव जीतने के लिए इस चुनौती का सामना करना बहुत कठिन हो सकता है।